open-index/open-wikipedia-markdown huggingface dataset:
பர்வீன் பாபி

**பர்வீன் பாபி** (Parveen Babi)  (4 ஏப்ரல் 1954&nbsp;– 20 ஜனவரி 2005) ஓர் இந்தியத் திரைப்பட நடிகை, வடிவழகி மற்றும் உட்புற வடிவமைப்பாளர் ஆவார். இவரின் திரைபடங்கள் வணிகரீதியில் வெற்றி பெற்றுள்ளன.

1970 களின் ஆரம்பத்திலும் 1980 ஆம் ஆண்டுகளின் தொடக்கத்திலும், "தீவார்", "அமர் அக்பர் அந்தோணி" , "நமக் ஹலால்" , "சுஹாக்" மற்றும் "ஷான்" போன்ற பிரபலமான படங்களில் நடித்ததன் மூலம் பரவலாக அறியப்படுகிறார். இந்தி சினிமா வரலாற்றில் மிகவும் கவர்ச்சியான நடிகைகளில் ஒன்றாக கருதப்பட்டவர். பர்வீன் பாபி அவரின் காலத்தில் அதிக சம்பளம் பெறுபவராக இருந்தார். 1973-1990 க்கு இடையில் இவர் தீவிரமாக திரையில் தோன்றினார்.  இரண்டு தசாப்தங்களாக வாழ்ந்த ஒரு வாழ்க்கையில், பாபி பல்வேறு வகையான 50க்கும் மேற்பட்ட இந்தி படங்களில் தோன்றினார். பர்வீன் பாபி 1973 ஆம் ஆண்டில் "சரித்திரா" படத்தில் அறிமுகமாகி, விரைவில் ஒரு வெற்றிகரமான நடிகையாக , அவரது சமகாலத்திய நடிகையான சீனத் அமான் போலவே புகழ் பெற்றார். "டைம்" பத்திரிகையின் அட்டையில் தோன்றிய முதல் இந்தியர் பர்வீன் பாபி ஆவார். இவர் நடித்திருந்த மொத்த படங்களில் நடிகர் அமிதாப் பச்சனுடன் 12 படங்களில் தோன்றியுள்ளார்.

அவரது கடைசி படம் "இராடாக்குப்" பிறகு, பர்வீன் பாபி  நடிப்பதில் இருந்து ஓய்வு பெற்ற பின் அமெரிக்க குடியுரிமை பெற்றார். இவர் திருமணம் செய்து கொள்ளவில்லை என்றாலும், கபீர் பேடி, அமிதாப் பச்சன், டேனி டென்சோங்கா மற்றும் மகேசு பட் போன்ற பல நடிகர்களுடன் அவர் தொடர்பிலிருந்தார். அவருக்கு நீரிழிவு நோய் ஏற்பட்டதனல், பல உறுப்புகள் செயலிழப்பு ஏற்பட்டு 20 ஜனவரி 2005 அன்று இறந்தார்.

## தனிப்பட்ட வாழ்க்கை மற்றும் கல்வி
பர்வீன் பாபி  குஜராத்தில் நீண்ட காலமாக குடியேறியிருந்த பஷ்தூன் மக்கள் என்ற பழங்குடியினரான பத்தான்கள் என்று அழைக்கப்படும் குடும்பத்தில் குசராத்து மாநிலத்தின் ஜூனாகத் என்ற இடத்தில் பிறந்தார். அவர் ஆரம்பக் கல்வியை அகமதாபாத்தில் தொடங்கி, பின்னர் அவர் அகமதாபாத் சேவியர் கல்லூரியில் ஆங்கில இலக்கியத்தில். பட்டம் பெற்றார். அவரின் தந்தை வலி முகம்மது கான் பாபி (1959 இல் இறந்தார்) ஜுனகத்தின் நவாப் மற்றும் ஜமால் பாக்தே பாபி ஆகியோருடன் (2001 இல் இறந்தார்) ஒரு நிர்வாகியாக பணியாற்றினார். தனது பெற்றோருக்கு பதினான்கு ஆண்டுகளுக்குப் பிறகு  பிறந்தார், அவர்களது ஒரே குழந்தையான பர்வீன் தனது பத்து வயதில் தந்தையை இழந்தார்.

பர்வீன் திருமணம் செய்து கொள்ளவில்லை, ஆனால் ஊடகங்களால் அவர் இயக்குனரான மகேசு பட் மற்றும் நடிகர்களான கபீர் பேடி, டேனி டென்சோங்கோ மற்றும் அமிதாப் பச்சன் போன்ற திரைப்படத் தொழில்களிலிருந்த ஆண்கள் தொடர்பில் இருந்திருக்கலாம் என்று ஊகிக்கப்பட்டது.

## இறப்பு
2005 ஆம் ஆண்டு ஜனவரி மாதம் 22 ஆம் தேதி அவர் வீட்டினுள் இறந்து கிடந்தார். மூன்று நாட்களாக அவரது வீட்டு வாசலில் இருந்து பால் மற்றும் பத்திரிகைகள் அப்படியே கிடந்த காரணத்தால் அவரது செயலாளர் காவலர்களை அழைத்து இவர் இறந்ததை உறுதி செய்தார். பர்வீன் பாபி தனது வாழ்நாளின் கடைசி ஆண்டுகளில் கிறித்துவத்திற்கு மாறியதாக, ஒரு நேர்காணலில் அவர் குறிப்பிட்டார், தான் கிறிஸ்தவ முறைப்படி தான் புதைக்கப்பட வேண்டுமென்ற தனது விருப்பத்தை வெளிப்படுத்தினார், ஆனால் அவரது உறவினர்கள் அவரது மரணத்திற்குப் பிறகு அவரது அவரை இஸ்லாம் முறைப்படி அடக்கம் செய்தனர். மகாராட்டிரம் மாநிலம் மும்பையின் ஜூஹு கடற்கரையில் உள்ள சாண்டாக்ரூஸ் முஸ்லீம் கல்லறையில் அடக்கம் செய்யப்பட்டார்.

## குறிப்புகள்

## வெளி இணைப்புகள்
* 

பகுப்பு:1954 பிறப்புகள்
பகுப்பு:2005 இறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தியத் திரைப்பட நடிகைகள்
தீபா மேத்தா

**தீபா மேத்தா** (Deepa Mehta),  ஜனவரி 1, 1950 இல் பிறந்தவர். இந்திய-கனடியன் திரைப்பட இயக்குநர் மற்றும் திரைக்கதை எழுத்தாளர். இவரது "பூதங்களின் முவ்வரிசை"  ''ஃபயர்'' (1996), *எர்த் (1998), மற்றும் வாட்டர்(2005) போன்றப் படங்களின் மூலம் அறியப்படுகிறார்.*

ஆஸ்கார் விருதிற்குப் பரிந்துரைக்கப்பட்ட இந்தியத் திரைப்படங்கள் வரிசையில் சிறந்த வெளிநாட்டு படத்திற்காக இவரது "எர்த்" படம் அதிகாரபூர்வமாக நுழைந்தது.   சிறந்த வெளிநாட்டு படத்திற்காக இவரது "வாட்டர்" திரைப்படத்திற்காக கனடாவில் விருதிற்காக அதிகாரபூர்வமாக நுழைந்தது. "எர்த்" ஆஸ்கார் விருதுக்கு பரிந்துரைக்கப்பட்ட முதல் படமாகும்

அவர் 1996 ஆம் ஆண்டில் தனது கணவர் மற்றும் தயாரிப்பாளர் டேவிட் ஹாமில்டனுடன் (கனடிய தயாரிப்பாளர்) இணைந்து ஹாமில்டன்-மேத்தா புரொடக்சன்ஸ் என்பதை துவக்கினார். இவருக்கு 2003 இல் "பாலிவுட் / ஹாலிவுட்" திரைக்கதைகளுக்காக "ஜீனி" விருது வழங்கப்பட்டது. மே 2012 இல், மேத்தா கனடாவின் மிக உயர்ந்த கௌரவமான வாழ்நாள் கலைத்துவ சாதனைக்கான கவர்னர் ஜெனரல் பெர்பார்மிங் ஆர்ட்ஸ் விருதைப் பெற்றார்.

## ஆரம்ப வாழ்க்கை
மேத்தா பஞ்சாபிலுள்ள அமிருதசரசு என்ற நகரத்தில் பிறந்தார் , இவரின் தந்தை திரைப்பட விநியோகஸ்தராக பணிபுரிந்த காரணத்த,இமயமலையின் அடிவாரத்தில் உள்ள தேராதூனிலுள்ள வெல்ஹாம் மகளிர் உயர் நிலைப் பள்ளியில் தனது படிப்பினைத் தொடர்ந்தார்  தில்லி பல்கலைக்கழகத்தின் லேடி ஸ்ரீராம் மகளிர் கல்லூரியில் மெய்யியல் பட்டம் பெற்றார்.

## தொழில்
மேத்தா பட்டம் பெற்ற பிறகு, இந்திய அரசாங்கத்திற்காக கல்வி சார்பான ஆவணப்படங்களை உருவாக்கும் ஒரு தயாரிப்பு நிறுவனத்திற்காக வேலை செய்யத் தொடங்கினார்.. ஒரு குழந்தை மணமகனின் வாழ்க்கையைப் பற்றிய தனது முதல் நீள ஆவணப்படம் தயாரிப்பதில் ஈடுபட்டார். அவர் கனடிய ஆவணப்பட இயக்குநரான பால் சால்ட்மேன் என்பவரைச் சந்தித்து திருமணம் செய்துகொண்டார். 1973 ல் கணவனுடன் வாழ டோரண்டோவுக்கு குடிபெயர்ந்தார். கனடாவில் பல ஆங்கில மொழி திரைப்படங்களை மேத்தா இயக்கினார்.  மேத்தா 2008இல் தனது சகோதரன் திலீப் இயக்கிய "த பர்காட்டன் உமன்" என்ற ஆவணப்படத்தை தயாரித்துள்ளார். 2015 ஆம் ஆண்டில் இவர் இயக்கி, ரண்தீப் ஹோடா நடித்த பீபா பாய்ஸ், 2015 டொராண்டோ சர்வதேச திரைப்பட விழாவில் திரையிடப்பட்டது.

## மேற்கோள்கள்
 
* 
* 

## வெளி இணைப்புகள்

* 
* Hamilton Mehta Productions
* ''Deepa Mehta In Profile'', a short film tribute on her Governor General's Performing Arts Award, National Film Board of Canada website
* Deepa Mehta speaks with WSWS 15 May 2006 with Richard Phillips on the *[[உலக சோசலிச வலைதளம்]]*

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:பஞ்சாப் நபர்கள்
பகுப்பு:இந்தியப் பெண் திரைப்பட இயக்குநர்கள்
பகுப்பு:இந்திய ஆவணப்படத் தயாரிப்பாளர்கள்
நக்‌ஷபந்திய்யா

**நக்‌ஷபந்திய்யா** என்பது  ஒரு உலகளாவிய ஸுபி தரீக்கா ஆகும். இதனது ஸ்தாபகத் தலைவர் ஸெய்யித் பகாவுத்தீன் நக்‌ஷபந்தி அவர்களாவர். இதனது சில்சிலா எனப்படும் சங்கிலித் தொடர் அபூ பக்கர் அவர்கள் மூலம் முஹம்மத் நபி அவர்களிடத்தில் சென்றடையும்.<sup></sup>

ஸுபித்துவத்தில் இஸ்லாமிய சட்டக் கலையான பிக்ஹ், குர்ஆனிய ஓதல் முறையான தஜ்வீத் மற்றும் ஹதீஸ் உடன் ஒரு முரீத் (சீடர்) இற்கு ஒரு வழிகாட்டி (ஷெய்க்) இருப்பார். அந்த ஷெய்க் முரீதிற்கு கற்பிப்பதுடன், அந்த ஷெய்க் தனது அறிவை இன்னுமொரு ஷெய்க் இடம் இருந்து பெற்றிருப்பார். இவ்வாறு அந்த சங்கிலித் தொடர் இறுதியில் முஹம்மத் நபியிடம் சென்றடையும். அதுவே சில்சிலா எனப்படுகிறது.

அமெரிக்காவின் நோர்த் கரொலினா பல்கலைக்கழக பேராசிரியர் கார்ல் டப்ளியூ எர்ன்ஸ்ட் அவர்கள் கூறும் போது, **"ஸுபி பாரம்பரியத்தில் கட்டளைகள் உடனடியாக  ஷெய்க் வரிசை மற்றும் முரீத் இனை உடனடியாக ஆரம்பிக்கவில்லை. எடுத்துக்காட்டாக 11 ஆம் நூற்றாண்டுக்கு முற்பட்ட முழுமையான வரிசை முஹம்மத் நபி  அவர்களிடம் சென்றடைகிறது. இந்த வரிசைகளின் அடையாள முக்கியத்துவம் மகத்தானது. இதன் மூலம் முரீதுகளுக்கு அதிகாரம் வழங்கப்பட்டது. சங்கிலித் தொடர் மூலம் வந்த ஷெய்குமார்கள் மூலம் ஆன்மீக ஆற்றலும் வாழ்த்துக்களும் பொதுவான மற்றும் விஷேட முரீதீன்களுக்கு வந்தடைந்தன."**[2]

சில்சிலா எனப்படும் சங்கிலித் தொடரான ஷெய்க் நியமனம் ஒரு நாடு, குடும்பம் அல்லது அரசியல் நியமனம் சார்ந்து வழங்கப்படுவதில்லை. அது உள்ளத்தில் இருந்து உள்ளத்திற்கு வழங்கப்படுவதாகும். 
## கிளைகள்

* நக்‌ஷபந்திய்யா - அஹ்ராரிய்யா
* நக்‌ஷபந்திய்யா - முஜத்ததிய்யா
* நக்‌ஷபந்திய்யா - மதாரிய்யா
* நக்‌ஷபந்திய்யா - காலிதிய்யா
*நக்‌ஷபந்திய்யா - ஹக்கானிய்யா

## தெற்காசியாவில் நக்‌ஷபந்திய்யா

### பார்க்க - [[அஹ்மத் சிர்ஹிந்தி|இமாம் அஹ்மத் சீர்ஹிந்தி]]

## பிரபல ஷெய்க்மார்கள்

* யூசுப் ஹம்தானி
* அப்துல் காலிக் கஜத்வானி
* இமாம் ரப்பானி
* சம்சுதீன் மதார்
* மவ்லானா காலித் அல் பக்தாதி 
* சுல்தானுல் அவ்லியா ஷெய்க் நாஸிம் அல் ஹக்கானி
 
* ஷெய்கு அத்நான் முஹம்மத் கப்பானி
* ஷெய்கு இஷாம் முஹம்மது கப்பானி
* ஷெய்கு முஹம்மத் ஆதில் ரப்பானி
* முபஷ்சிர் நக்ஷிபந்தி 

## மேற்கோள்கள்

# http://www.mailofislam.com/tariqa_tamil.html
# https://en.wikipedia.org/wiki/Naqshbandi#cite_note-4
#https://books.google.com/books?id=nPL7p8id6Y8C&printsec=frontcover&source=gbs_atb


பகுப்பு:இசுலாமியப் பிரிவுகள்
3-புரோமோதயோபீன்

**3-புரோமோதயோபீன்** (3-Bromothiophene) என்பது  C4H3BrS என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும்.  நிறமற்ற நீர்மமாகக் காணப்படும் இச்சேர்மம் கரிமகந்தகச் சேர்மம் என்று வகைப்படுத்தப் படுத்தப்படுகிறது. 3-புரோமோதயோபீன் சேர்மம் எதிர் உயிரியான டிமென்டின் மற்றும் இரத்தநாள விரிவூக்கியான சிட்டீதில் சேர்மங்களைத் தயாரிப்பதற்கான முன்னோடிச் சேர்மமாகக் கருதப்படுகிறது
## தயாரிப்பு
தயோபீனிலிருந்து நேரடியாக 2-புரோமோதயோபீன் தயாரிப்பது போல 3-புரோமோதயோபீன் மாற்றியனை தயாரிக்க இயலாது. 2,3,5-டிரைபுரோமோதயோபீனை புரோமின் நீக்கம் செய்து 3-புரோமோதயோபீன் தயாரிக்கப்படுகிறது:. மேலும் தயோபீனை புரோமினேற்றம் செய்தும் இதைத் தயாரிக்கலாம்.

## மேற்கோள்கள்

பகுப்பு:தயோபீன்கள்
பகுப்பு:புரோமோ அரீன்கள்
பகுப்பு:கரிம ஆலைடுகள்
ஜெமினிகணேசனும் சுருளிராஜனும்

**ஜெமினி கணேசனும் சுருளிராஜனும்** (Gemini Ganeshanum Suruli Raajanum)  2017 இல் வெளிவந்த தமிழ் மொழியில் வெளிவந்த காதல் திரைப்படம். இதனை இயக்கியவர் ஓடம் இளவரசு, தயாரிப்பு டி.சிவா. இந்தப் படத்தில் அதர்வா மற்றும் சூரி படத்தின் தலைப்பில் உள்ள பெயரில் நடித்திருந்தனர். இவர்களுடன் ரெஜினா கசான்ட்ரா பிரணிதா, ஐஸ்வர்யா ராஜேஷ் மற்றும் அதிதி போங்கர் ஆகியோரும் நடித்திருந்தனர். தனது திருமண அழைப்பிதழை தனது கல்லூரி காலத்துப் பெண் தோழிக்கு தருவதிலிருந்து கதை ஆரம்பமாகிறது. 2017 ஜுலை 14 அன்று வெளியானது.

## நடிப்பு

* அதர்வா  ஜெமினி கணேசன்
* சூரி சுருளிராஜன்
* ரெஜினா கசான்ட்ரா லாவண்யா 
* பிரணிதா பிரியா
* ஐஸ்வர்யா ராஜேஷ் பூஜா
* அதிதி போங்கர் சரேஜா தேவி, சுருளியின் மனைவி 
* டி சிவா ஜெமினியின் தந்தை பெனிக்
* சோனியா ஜெமினியின் தாயார்
* இராசேந்திரன் சுல்தான் கட்டப்பா
* மயில்சாமி உதகை உலகானந்தா
* தமிழ்ச்செல்வி சரோஜாதேவியின் தாயார்
* தீனா ஊட்டி போக்கிரி
* நேகா மாலிக்  மேகா

## தயாரிப்பு
2015 வாக்கில் கலையரசன் மற்றும் சூரி ஆகிய இருவரும் முன்னணி வேடங்களில் நடிக்க ஓடம் இளவரசுவை இயக்குநராக அறிமுகப்படுத்துவதாக தயாரிப்பாளர் டி. சிவா ஒப்பந்தம் செய்து கொண்டார் ஜெமினி கணேசனும் சுருளிராஜனும் என்ற பெயருடன் நான்கு நடிகைகளைக் கொண்டு அதிரடி மற்றும் நகைச்சுவைப் படத்தை தயாரிக்க உள்ளதாக தெரிவித்தார். ஆயினும், இதன் படப்பிடிப்பு காலவரையற்று தள்ளிப் போயிற்று. பின்னர் கிடப்பில் போடப்பட்டது

பின்னர் 2016 சூன் வாக்கில் அதர்வா முக்கியப் பாத்திரத்திலும் இவருடன் ரெஜினா நடிப்பதாகவும் முடிவு செய்து சூன் மாதத்தின் இறுதியில் மதுரையில் இதன் படப்பிடிப்பு தொடங்கியது. பின்னர் இப்படத்தின் மூன்றாம் கட்ட படப்பிடிப்பு பிரணிதா, ஐஸ்வர்யா ராஜேஷ் மற்றும்ஆனந்தி ஆகியோர் இணைந்து நடிக்க  செப்டம்பரில் ஊட்டியில்தொடங்கியது. நடிகை ஐஸ்வர்யாவின் வேடத்திற்கு முதலில் பிரணிதாவை நடிக்க வைக்கத் திட்டமிட்ட இயக்குநர் பின்னர், மனதை மாற்றிக்கொன்டார் ஊட்டியில் படப்பிடிப்பை முடித்துக் கொண்டு சென்னை திரும்பிய படக்குழு 2016 டிசம்பரில் வெளியிடுவதாக அறிவித்தது. ஆனந்தி  மற்ற நடிகைகளைப் போல படத்தில் தனது கதாபாத்திரம் முக்கியமில்லாத காரணத்தால் படத்திலிருந்து விலகினார். பின்னர் அவருக்கு பதிலாக இந்தி நடிகை அதிதி போங்கர் அந்த வேடத்தில் நடித்தார்.

## ஒலித் தொகுப்பு
டி. இமான் இப்படத்திற்கு இசையமைத்திருந்தார். ஐந்து பாடல்களைக் கொண்ட இதன் இசை 2017 சூன் 23 அன்று வெளியிடப்பட்டது.

## வெளியீடு
*[[பண்டிகை (திரைப்படம்)|பண்டிகை]]*, *ரூபாய்* மற்றும் *[[திரி]]* போன்ற படங்கள் வெளிவந்த 2017 ஜுலை 14 அன்று வெளிவந்து, கலவையான விமர்சனத்தைப் பெற்றது.தி இந்து நாளிதழ் தனது விமர்சனத்தில் "காதலும் நகைச்சுவையும் சிரிப்பை வரவழைக்கத் தவறிவிட்டது " என எழுதியது.

## மேற்கோள்கள்

## வெளி இணைப்புகள்
*

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சூரி நடித்த திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:அதர்வா நடித்த திரைப்படங்கள்
பகுப்பு:ஐஸ்வர்யா ராஜேஷ் நடித்த திரைப்படங்கள்
அக்குள் தமனி

அக்குள் தமனி மனித உடலில் உள்ள பெரிய தமனிகளில் ஒன்றாகும். இது கீழ்காறை தமனின் தொடர்ச்சியாகும். மேலும் இது புய தமனியாக தொடர்கிறது.

## அமைப்பு
அக்குள் தமனி மூன்று பகுதியாக பிரிக்கப்படுகிறது. முதல் பகுதி மார்பக தசைக்கு மேலுள்ள பகுதி. இரண்டாவது பகுதி மார்பக தசைக்கு பின்புறம் உள்ள பகுதி. மூன்றாவது பகுதி  மார்பக தசைக்கு கீழ் உள்ள பகுதி.

## மேற்கோள்கள்
பகுப்பு:தமனிகள்
ஒட்டகப் பால்

**ஒட்டகப் பால்** பாலைவன நாடோடி பழங்குடியினரின் பிரதான உணவுகளில் ஒன்று. ஒரு நாடோடி கிட்டத்தட்ட ஒரு மாதம் ஒட்டக பால் மட்டுமே குடித்து வாழ முடியும்  ஒட்டக பாலில் வைட்டமின்கள், தாதுக்கள், புரதங்கள், மற்றும் இம்யுனோக்ளோபுலின்ஸ் அதிகமாக உள்ளன. மேலும் பசுவின் பாலுடன் ஒப்பிடும்போது, கொழுப்பு மற்றும் லாக்டோஸ் குறைந்த அளவும் பொட்டாசியம், இரும்பு, மற்றும் வைட்டமின் சி அதிகமாகவும் உள்ளன.

ஒட்டகப்பால் பண்ணைகள் உலகின் வறட்சியான பகுதிகளில் மாட்டுப் பண்ணைகளுக்கு மாற்றாக உள்ளன. வறண்ட பகுதிகளில் மாடுகளுக்குத் தேவையான நீரையும் வெப்பநிலையைக் குறைப்பதற்கான மின்சாரச் செலவுகளும் கூடுதலாக ஆகும் என்பதால் ஒட்டகப் பால் பண்ணைகள் இப்பகுதிகளில் முக்கியத்துவம் பெறுகின்றன.

ஐக்கிய இராச்சியம், ஐக்கிய அரபு எமிரேட்டுகள், சோமாலியா முதலான நாடுகளில் ஒட்டகப்பால் பேரங்காடிகளில் கிடைக்கிறது. பல நாடுகளில் ஊட்டச்சத்து குறைவான குழந்தைகளுக்கும் ஒட்டகப்பால் கொடுக்கப்படுகின்றது.

## உற்பத்தித் திறன்

பாக்கித்தானிய, ஆப்கானிய ஒட்டகங்கள் நாளொன்றுக்கு 30 இலிட்டர் வரை பால் கறக்கும். நாளொன்றுக்கு இரட்டைத்திமில் ஒட்டகங்கள் 5 லிட்டரும் அரேபிய ஒட்டகங்கள் சராசரியாக 20 இலிட்டர்களும் கறக்கும்.

### இந்தியா
இந்தியாவின் வறண்ட பகுதிகளில் இராய்க்கா முதலான இனங்கள் ஒட்டகப்பாலைப் பயன்படுத்துகின்றனர். மேலும் ஆயுர்வேத மருத்துவ முறையிலும் ஒட்டகப்பால் பற்றிய குறிப்புகள் இருப்பதாகக் கூறப்படுகிறது. இராசத்தானின் பிகானேரில் உள்ள தேசிய ஒட்டக ஆராய்ச்சி நிலையத்தில் ஒட்டகப்பாலின் மருத்துவப் பயன்கள் உள்ள பல்வேறு பயன்கள் பற்றிய ஆய்வுகள் நடைபெறுகின்றன.

## மேற்கோள்கள்


பகுப்பு:பால்
பகுப்பு:ஒட்டகங்கள்
என்றி லாரன்சு தீவு

**என்றி லாரன்சு தீவு** (Henry Lawrence Island) என்பது அந்தமான் தீவுக்கூட்டத்தில் உள்ள ஒரு தீவாகும். இத்தீவு இந்தியாவின் யூனியன் பிரதேசமான அந்தமான் நிக்கோபார் தீவுகளுக்குட்பட்ட தெற்கு அந்தமான் மாவட்டத்தைச் சார்ந்ததாகும். இத்தீவு போர்ட் பிளேர் துறைமுகத்திலிருந்து வடகிழக்கில் 60 கிலோமீட்டர் (37 மைல்கள்) தொலைவில் அமைந்துள்ளது.

## பெயர்க்காரணம்
சர் என்றி மாண்ட்கோமெரி லாரன்சு என்ற படைப்பிரிவுத் தளபதியாரின் பெயரால் அழைக்கப்படுகிறது.

## நிர்வாகம்
அரசியல்ரீதியாக, என்றி லாரன்சு தீவானது போர்ட் பிளேர் வருவாய் வட்டத்தின் கீழ் வருகிறது.

## மேற்கோள்கள்

பகுப்பு:அந்தமான் நிக்கோபார் தீவுகளின் தீவுகள்
அக்குள் சிரை

**அக்குள் சிரை** (ஆங்கிலம்:**Axillary vein**) என்பது மனித உடலில்  உள்ள பெரிய சிரைகளில் ஒன்றாகும் பக்கத்திற்கு ஒன்று என அக்குள் பகுதியில் உள்ளது.

## அமைப்பு
அக்குள் சிரை கரியமிலவாயு கொண்ட இரத்தத்தைப் புஜத்தில் இருந்து கீழ்காறை சிரை மூலம் இருதயத்திற்குக் கொண்டு செல்கிறது.

## மேற்கோள்கள்
பகுப்பு:சிரைகள்
கீழ்காறை சிரை

**கீழ்காறை சிரை** (*Subclavian vein*) மனித உடலில் உள்ள பெரிய சிரைகளில் ஒன்றாகும்.

## அமைப்பு
பக்கத்திற்கு ஒன்றாக இடது, வலது கீழ்காறை சிரைகள் உள்ளது. இவைகள் கைகளிலிருந்து இதயத்திற்கு இரத்தத்தைக் கொண்டுசெல்கிறது. அக்குள் சிரையின் தொடர்ச்சியாகக் கீழ்காறை சிரை உள்ளது. இடது கீழ்காறை சிரையுடன் நெஞ்சு குழாய் நிணநீர் வந்து சேர்க்கிறது. 

## மேற்கோள்கள்

பகுப்பு:சிரைகள்
2-புரோமோதயோபீன்

**2-புரோமோதயோபீன்** (*2-Bromothiophene*) என்பது C4H3BrS என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமாகக் காணப்படும் இச்சேர்மம் கரிமகந்தகச் சேர்மம் என்று வகைப்படுத்தப் படுத்தப்படுகிறது.  3-புரோமோதயோபீன் சேர்மத்தை  புரோமின் நீக்கம் செய்து   தயாரிப்பது போல அல்லாமல் 2-புரோமோதயோபீன் சேர்மத்தை தயோபீனை பகுதியாக புரோமினேற்றம் செய்து  தயாரிக்கலாம். டிப்பிபிடீன், டிக்லோபிடீன், குளோப்பிடோகிரெல் உள்ளிட்ட பல்வேறு மருந்துகளைத் தயாரிக்க உதவும் முன்னோடிச் சேர்மமாக  2-புரோமோதயோபீன் பயன்படுகிறது
 
## முன்பாதுகாப்பு
எலிகளுக்கு வாய் வழியாகக் கொடுக்கும்போது 2-புரோமோதயோபீன் சேர்மத்தின் உயிர் கொல்லும் அளவு  200 – 250 மி.கி/கி.கி என்று கணக்கிடப்பட்டுள்ளது. 
 
 
## மேற்கோள்கள்

பகுப்பு:தயோபீன்கள்
பகுப்பு:புரோமோ அரீன்கள்
பகுப்பு:கரிம ஆலைடுகள்
இமாலய மேய்ப்பு நாய்

**இமாலய மேய்ப்பு நாய்** (Himalayan sheep Dog) இது ஒரு மலைப்பகுதியில் வாழும் மேய்ப்பு வகையைச் சார்ந்த நாயாகும். இவை இந்தியாவை ஒட்டியுள்ள திபெத் நாட்டின் ஆடுமேய்க்கும் நாடோடிகளால் பழக்கப்பட்டு ஆடுகளைப் பாதுகாக்க வளர்க்கப்படுகிறது.மேலும் இந்தியா பகுதியில் ஆடுகளை மேய்க்கும் தொழிலில் ஈடுபட்டுள்ள குர்சார் இன மக்களும் இவ்வகையான நாய்களை வளர்க்கிறார்கள். இவ்வகை நாய்கள் அரியவகை நாய் இனத்தைச் சார்ந்ததாகும். 

## மேற்கோள்கள்

பகுப்பு:நாய்கள்
பகுப்பு:பழக்கிய விலங்குகள்
ஆஸ்திரேலிய மேய்ச்சல் நாய்

**ஆஸ்திரேலிய மேய்ச்சல் நாய்** (ஆங்கிலம்:Australian Cattle Dog) இவ்வகை நாய்கள் ஆடுகளை ஊனுண்ணி விலங்குகளிடமிருந்து பாதுகாக்கவும், ஆடுகள் அதன் மந்தையைவிட்டுத் தவறிவிடாமல் இருக்கவும் இவ்வகை நாய்கள் மேய்ப்பு நாய்களாகப் பயன்படுத்தப்படுகின்றன. இவை ஆத்திரேலியாவின் மேய்ச்சல் நிலப்பகுதியில் வாழும் மக்கள் அதிகமாக வளர்க்கிறார்கள்.  மனிதர்களிடம் பழகுவதில் சிறப்பான இடத்தில் இருப்பதால் இவ்வகை நாய்களை அங்கு அதிகமாக வளர்க்க விரும்புகிறார்கள். 

## மேற்கோள்கள்

## மேலும் பார்க்க
*

பகுப்பு:நாய்கள்
பகுப்பு:பழக்கிய விலங்குகள்
தாமிரம்(I) தயோபீன்-2-கார்பாக்சிலேட்டு

தாமிரம்(I) தயோபீன்-2-கார்பாக்சிலேட்டு (Copper(I) thiophene-2-carboxylate) என்பது C5H3CuO2S என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும்.  ஒரு தயோபீனாகவும் கரிம வேதியியல் வினையாக்கியாகவும் இச்சேர்மம் வகைப்படுத்தப்படுகிறது. குறிப்பாக அரைல் ஆலைடுகளுக்கிடையிலான உலிமான் வினையில் வினைப்பொருளாக இச்சேர்மம் பயன்படுத்தப்படுகிறது.
## மேற்கோள்கள்

பகுப்பு:தயோபீன்கள்
பகுப்பு:கரிம வேதியியல் வினையாக்கிகள்
பகுப்பு:தாமிரம்(I) சேர்மங்கள்
ரக்அத்

thumb| தொழுகையில் ஒரு ரகத்துக்கு உரிய அசைவுகள் சித்தரிக்கும் படம்
**ரகஅத்து,**  அல்லது **rak'ah** (     ** )  என்பது இஸ்லாமிய தொழுகைகளின் ஒரே ஒரு பிரிவை குறிக்கிறது. 


## பரிந்துரைக்கப்படும் மறுசெய்கையின்
தினமொன்றின்  தொழுகைகளின் ரக்அத்துக்கள் வித்தியாசமான உள்ளன. கடமையான ரக்அத்துக்கள் 

* பஜ்ர் &#x2014; The dawn prayer:  2 rakats (+ 2 rakat sunnah)
* ழுஹர் &#x2014; The midday or afternoon prayer:  4 rakats (+ 4 rakat sunnah then +2 rakat sunnah)
* *[[அஸ்ர் தொழுகை|அஸ்ர்]]* &#x2014; The late afternoon prayer: 4 rakats
* மஃரிப் &#x2014; The dusk prayer: 3 rakats (+ 2 rakat sunnah)
* இஷா &#x2014; The night prayer:  4 rakats (+2 rakat sunnah then 3 rakat sunnah)
பகுப்பு:அரபு மொழிச் சொற்கள்
பகுப்பு:இசுலாம்
பார்டர் காலி நாய்

**பார்டர் காலி நாய்** (Border Collie) என்பது இசுக்கொட்லாந்து நாட்டின் எல்லைப்பகுதியில் கால்நடை வளர்ப்பிற்கான தொழிலில் முக்கியமாக செம்மறியாடுகள் வளர்ப்பிற்கும், அதனைப் பாதுகாப்பதற்கும் உதவும் மேய்ப்பு நாயாகப் பயன்படுகிறது. 

## மேற்கோள்கள்

பகுப்பு:நாய்கள்
பகுப்பு:பழக்கிய விலங்குகள்
டூரிங் டாக்கீஸ்

**டூரிங் டாக்கீஸ்** என்பது 2015 இல் வெளிவந்த தமிழ்த் திரைப்படமாகும். இதனை எஸ். ஏ. சந்திரசேகர் எழுதி இயக்கி நடித்தும் இருக்கிறார். கோகிலா, அபிசரவணன் மற்றும் மனோபாலா போன்றோர் நடித்திருந்தனர்.இளையராஜா இசையில் பாடல்கள் 26 ஜனவரி 2015 இல் வெளிவந்தது. திரைப்படம் 30 ஜனவரி 2015 இல் வெளியானது.

## இரு தனி கதைகள்
இத்திரைப்படத்தில் இடைவெளைக்கு முன்பு 75 என்ற கதையும், அதன் பின்பு செல்வி 5 ஆம் வகுப்பு என்ற கதையும் ஒரே படத்தில் இடம் பெற்றுள்ளன.

### 75 கதை
75 வயதான முதியவரின் காதலியை தேடிய பயணம் திரைப்படம் ஆக்கப்பட்டுள்ளது.

### செல்வி 5 ஆம் வகுப்பு
இதில் செல்வி என்ற தாழ்ப்பட்ட சாதி சிறுமியை கல்வி கற்க முடியாமல் செய்யும் ஆதிக்க சாதியினரின் வன்மம் திரைப்படம் ஆகியுள்ளது.

## நடிகர்கள்
*எஸ். ஏ. சந்திரசேகர் - ஆண்டனி
*அபிசரவணன் - இளவயது ஆண்டனி
*அததி ராவ் - ஹேமா
*மனோபாலா - கோடீஸ்வரரன்
*ஏ. வெங்கடேஷ் - மருத்துவர்
*ரோபோ சங்கர் - சின்னையா
*வி. ஐ. எஸ். ஜெயபாலன் - பிரசிடேன்ட்
*சுனு லட்சுமி - பூங்கோடி
* அஸ்வின் குமார்
*காயத்திரி ரேமா
*ஜீவா
*அமீர்
*சூரி
*விவேக்
*சத்யன்
*விஜய் ஆண்டனி
*இளையராஜா

## ஆதாரங்கள்

## வெளி இணைப்புகள்
* .

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
கிஷன்கர்

thumb|வலது|கிசான்கர் மார்பில் கல் தொழிற்சாலை
**கிஷன்கர்ட்** (Kishangarh) இது இந்திய நாட்டில் ராஜஸ்தான் மாநிலத்தில் அஜ்மீர் மாவட்டத்தில் உள்ள மாநகராட்சிப் பகுதியாகும். இந்நகரம் அஜ்மீரிலிருந்து 18 மைல் தூரத்திலும், ஜெய்ப்பூரிலிருந்து 90 கி.மீ. தூரத்திலும் அமைந்துள்ளது. இந்நகரத்தில் மார்பிள் கல் விற்கும் சந்தை அதிக அளவு உள்ளது.

## மேற்கோள்கள்

## மேலும் பார்க்க
*ராஜஸ்தான் மத்தியப் பல்கலைக்கழகம்

பகுப்பு:இராசத்தானிலுள்ள மாநகரங்கள்‎
மேய்ப்பு நாய்

alt=caption|வலது|thumb|செம்மறிகளின் முதுகில் நடந்துசெல்லும் ஒரு ஒரு ஆத்திரேலிய கெல்ப் இன மந்தை நாய்.
[வலது|thumb|[செம்மறியாடுகளை வழிநடத்தும் ஒரு கோலி இன மந்தை நாய்]]
**மந்தை நாய்** அல்லது **மேய்ப்பு நாய்** (*herding dog*, *stock dog*, *working dog*) என்பது கால்நடைகளை மேய்க்கும் நாய் வகைகளைக் குறிப்பது ஆகும். இவை மந்தைகளை அல்லது கால்நடைகளை மேய்க்கப் பயிற்றுவிக்கப்பட்டவை ஆகும்.

## மந்தை நாய் நடத்தை
இடது|thumb|ஒரு ஒன்பது வார வயது பார்டர் கோலி நாய்க்குட்டி வாத்துகளை மேய்க்கிறது.
அனைத்து மந்தை நாய்களும் வேட்டை நாய்களில் இருந்து உருவாக்கப்பட்டவை ஆகும்.   இந்த நாய்களானது தேர்ந்தெடுக்கப்பட்ட இனப்பெருக்க முறை மூலமாக உருவாக்கப்பட்டவை. இந்த நாய்கள் மற்றும் செம்மறி ஆடுகளுக்கு இடையிலான இயற்கை சாயல் வேறுபாட்டைக் குறைத்து இவை உருவாக்கப்பட்டன.  அதே சமயம் நாயின் வேட்டைத் திறன்களைப் பராமரித்து,  பயனுள்ள வேலைக்கார நாய் வகையாக உருவாக்கப்பட்டன.

பிற விலங்குகளைப் பராமரிப்பதில் நாய்கள் பல வழிகளில் ஈடுபடுகின்றன. ஆத்திரேலிய கால்நடை நாய் போன்ற சில இன நாய் வகைகள், பொதுவாக (ஆடுகளை பட்டியில் அடைப்பதற்காக அவற்றை பட்டியினுள் விரட்ட) விலங்குகளின் குதிகால் பகுதியில்  கௌவுகின்றன.

மற்ற இனங்கள் குறிப்பாக பார்டர் காலி நாயினமானது செம்மறி ஆடுகளின் முன்பக்கமாக வந்து அவற்றை மடக்கி, ஓட்டிவந்து பட்டிகளில்  அடைக்கிறது. ஹீல்ஸ் அல்லது விரட்டு நாய்கள் மாட்டு மந்தைகளை முன்னோக்கி விரட்டுகின்றன. பொதுவாக, இவை மந்தைக்குப் பின்னால் இருந்து இப்பணியைச் செய்கின்றன. ஆஸ்திரேலிய கெல்பி மற்றும் ஆஸ்திரேலிய கூலி இன நாய்கள் இந்த இரண்டு வழிமுறைகளையும் பின்பற்றுகின்றன. மேலும் இவை செம்மறிகள் வேறு திசையில் சென்றால் அடுத்த முனைவரை, ஆடுகளின் முதுகுகள் மீதே ஓடிச் சென்று சென்று அவற்றைப் பின்னோக்கி விரட்டுகின்றன. நியூசிலாந்து ஹன்டேவே நாயினமானது சத்தமாகக் குரலெழுப்பி ஆட்டு மந்தையைக் கட்டுப்படுத்துகிறது. பெல்ஜியன் மேய்ப்பன், **[[ஜெர்மானிய மேய்ப்பன் நாய்]]**, பிரையார்ட்ஸ் போன்றவை வரலாற்று ரீதியாக மந்தை நாய்களாக இருந்து வந்துள்ளன, அவை ஆடுகளுக்கு "உயிர் வேலி" யாகச் செயற்பட்டு வந்துள்ளன. மேலும் ஆடுகள் பயிர்களை மேயாமலும், சாலைகளின் குறுக்கே வராமலும் தடுத்து மந்தையை வழிநடத்துபவையாகப் பயன்பட்டன.

## மேற்கோள்கள்

பகுப்பு:நாய்கள்
வைகறை தொழுகை

**வைகறை தொழுகை** ( **')  ( **ஃபஜ்ர் /சுபஹ்** **தொழுகை'''யென பரவலாக அறியப்படுகிறது) என்பது முஸ்லிம்களது நாளாந்த ஐவேளை தொழுகைகளில் ஒன்றாகும். இது இரண்டு ரக்அத்துக்களைக் கொண்டது. அரபு மொழியில் பஜ்ர் என்பது விடியலைக் குறிக்கிறது. ஐவேளை தொழுயானது இஸ்லாமிய மார்க்க கடமைகள் ஐந்தில் இரண்டாவதாகும்.

வயது வந்த எல்லா முஸ்லிம்களும் தினமும் ஐந்து வேளை அல்லாஹ்வைத் தொழ வேண்டும். இஸ்லாத்தின் முக்கிய கடமைகளுள் தொழுகை ஒன்றென்பதால் மிகச் சில சந்தர்ப்பங்களிலேயே இதற்கு விலக்களிக்கப்படுகிறது. தொழுகையின் முக்கிய நோக்கம் இறைவனை நினைவு கூறுவதாகும்.

புனித ரமழான் மாதத்தில் முஸ்லிங்கள் பஜ்ர் அதானைத் தொடர்ந்து நோன்பினை கடைபிடிப்பார்கள். குர்ஆனில் சூரா 24 (அன்-நூர்) சூராவில் ஃபஜ்ர் தொழுகை குறிப்பிடப்பட்டுள்ளது. அல் பஜ்ர் என்ற பெயரில் குர்ஆன் சூரா ஒன்றும் காணப்படுகிறது.

தொழுகையில் வைகறை தொழுகை அதிகாலை சூரியன் உதிப்பதற்கு முன்னும், ழுஹர் என்பது மதியம் சூரியன் உச்சி சாய்ந்ததும், அஸர் என்பது மாலை நிழல் இரு மடங்காக உயரும் போதும், மஃரிப் என்பது சூரியன் அஸ்தமனம் ஆன உடனும், இஷா என்பது இரவு ஆரம்பமானதும் நடைபெறுவதாகும். ஐவேளை தொழுகைக்கான அழைப்பான அதான்(தொழுகைக்கான அழைப்பு) பள்ளிவசலால் நியமக்கப்பட்டிருக்கும் முஅத்தின் என்பவரால் சொல்லப்படும். 

வைகறை தொழுகை பர்ளான இரண்டு  ரக்அத்களை கொண்டது. சுபஹ் தொழுகைக்கான அதான் ஏனைய  நான்கு நேரங்களிலும் சொல்லப்படும் அதானில் தூக்கத்தை விட தொழுகை மேலானது என்ற சொற்தொடர் சொல்லப்படுகிறது. மேலும், வழமையாக சுபஹ் தொழுகையில் குனூத் ஓதப்படும்.

## வைகறை தொழுகை பற்றிய ஹதீஸ்கள்
நபி முகம்மது(ஸல்) அவர்கள் அறிவித்தார். ‘சூரியன் உதிப்பதற்கு முன் ஸுப்ஹுடைய ஒரு ரக்அத்தை அடைந்து கொள்பவர் ஸுப்ஹை அடைந்து கொள்கிறார். சூரியன் மறைவதற்கு முன் அஸருடைய ஒரு ரக்அத்தை அடைந்து கொள்பவர் அஸர் தொழுகையை அடைந்து கொள்கிறார்.' என அபூ ஹுரைரா(ரலி) அறிவித்தார்.

ஆயிஷா(ரலி) அறிவித்தார். இரண்டு தொழுகைகளை இரகசியமாகவோ பகிரங்கமாகவோ நபி(ஸல்) அவர்கள் விட்டதேயில்லை. அவை ஸுப்ஹுத் தொழுகைக்கு முன் இரண்டு ரக்அத்கள், அஸர் தொழுகைக்குப் பின் இரண்டு ரக்அத்கள். 

நபி முகமது (ஸல்) அவர்கள் கூறினார்கள்: 'இரவு நேரத்து வானவர்களும் பகல் நேரத்து வானவர்களும் தொடர்ந்து உங்களிடம் ஒருவர் பின் ஒருவராக வந்து கொண்டிருப்பார்கள். பஜ்ருத் தொழுகையிலும் அஸர் தொழுகையிலும் இரண்டு சாராரும் சந்திக்கின்றனர். பின்னர் உங்களுடன் இரவு தங்கியவர்கள் மேலேறிச் செல்கின்றனர். 'என் அடியார்களை எந்த நிலையில்விட்டு வந்தீர்கள்?' என்று அவர்களிடம் இறைவன் இது பற்றி தெரிந்து கொண்டே விசாரிப்பான். 'அவர்கள் தொழுது கொண்டிருக்கும் போதே அவர்களிடம் சென்றோம். அவர்கள் தொழுது கொண்டிருக்கும் போதே அவர்களைவிட்டுவிட்டு வருகிறோம்' என்று அவர்கள் விடையளிப்பார்கள். என அபூ ஹுரைரா(ரலி) அறிவித்தார்.

## இவற்றையும் பார்க்கவும்

* வுழூ 
*ழுஹர் தொழுகை
* அஸர் தொழுகை
* மஃரிப் தொழுகை
* இஷா தொழுகை
* திக்ர் 
*தஸ்பீஹ் தொழுகை

## மேற்கோள்கள்

பகுப்பு:சுபஹ் தொழுகை
பகுப்பு:பஜ்ர்
பகுப்பு:தொழுகை
பகுப்பு:சுபஹ்
பகுப்பு:இசுலாமிய கடமைகள்
ழுஹர் தொழுகை

ழுஹர் தொழுகை (, **) நண்பகலுக்கு பின்னரான தொழுகையாகும் (அஸ்ர் அதான் சொல்ல முன்னர்) ழுஹர் தொழுகை முஸ்லிம்களது நாளாந்த ஐவேளை தொழுகைகளில் ஒரு நேர தொழுகையாகும். ஐவேளை தொழுகையானது இஸ்லாமிய மார்க்க கடமைகள் ஐந்தில் இரண்டாவதாகும். இது நான்கு ரக்அத்துக்களைக் கொண்டது. எனினும், பிரயாணங்களின் போது விதிமுறைகளுக்கு இரண்டு ரக்அத்தாக சுருக்கி அஸ்ர் தொழுகையுடன் சேர்த்துத் தொழ முடியும்.

வயது வந்த எல்லா முஸ்லிம்களும் தினமும் ஐந்து வேளை அல்லாஹ்வைத் தொழ வேண்டும். இஸ்லாத்தின் முக்கிய கடமைகளுள் தொழுகை ஒன்றென்பதால் மிகச் சில சந்தர்ப்பங்களிலேயே இதற்கு விலக்களிக்கப்படுகிறது. தொழுகையின் முக்கிய நோக்கம் இறைவனை நினைவு கூறுவதாகும்

வெள்ளிக் கிழமையன்று ழுஹர் தொழுகைக்கு பதிலாக ஜும்ஆ தொழுகை தொழப்படும்.

தொழுகையில் பஜ்ர் அதிகாலை சூரியன் உதிப்பதற்கு முன்னும், ழுஹர் என்பது மதியம் சூரியன் உச்சி சாய்ந்ததும், அஸர் என்பது மாலை நிழல் இரு மடங்காக உயரும் போதும், மஃரிப் என்பது சூரியன் அஸ்தமனம் ஆன உடனும், இஷா என்பது இரவு ஆரம்பமானதும் நடைபெறுவதாகும். ஐவேளை தொழுகைக்கான அழைப்பான அதான்(தொழுகைக்கான அழைப்பு) பள்ளிவாசலால்நியமக்கப்பட்டிருக்கும் முஅத்தின் என்பவரால் சொல்லப்படும். அதற்காக பள்ளிவாயில்களில் மினாராக்கள் அமைக்கப்படுகின்றன. எனினும் ஒலிபெருக்கிகள் பயன்பாட்டுக்கு வந்த பின்னர், நேரடியாக மினார்மீது ஏறித் தொழுகைக்கு அழைப்பதில்லை. ஒலிபெருக்கிகள் மட்டுமே மினார்கள் மீது பொருத்தப்படுகின்றன. இதனால் இன்றைய மினார்கள் செயற்பாட்டுத் தேவைகளுக்காகவன்றி, ஒரு மரபுவழி அடையாளமாகவும், அழகியல் அம்சமாகவுமே பயன்படுகின்றன.

## பெயர் வேறுபாடுகள்

## ழுஹர் தொழுகை நேரம்

* நேரம் துவங்குவது: சூரிய உதயத்திற்கும் சூரியன் மறைவுக்கும் இடையில் சரியாக வானில் உயர்ந்த இடத்தை  (உண்மையான நண்பகல்) சூரியன் கடந்துவிட்டால் போது இது நிகழ்கிறது. 
* நேரம் முடிவடைதல்: தினசரி அஸர் தொழுகையின் நேரம் (பிற்பகல் தொழுகை)

## மேற்கோள்கள்

* Prayer Times NYC 

பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:இசுலாமிய கடமைகள்
மயிம் பியாலிக்

**மயிம் சாயா பியாலிக்** ( Mayim Bialik, டிசம்பர் 12, 1975 ) ஓர் அமெரிக்க நடிகையும், எழுத்தாளரும்,  நரம்பியல் அறிவியலாளரும் ஆவார்.  1991 முதல் 1995 வரை இவர் என்.பி.சி சிட்காமின் பிளாசம் தொலைக்காட்சித் தொடரில் முதன்மைக் கதைமாந்தராக நடித்தார்.  2010 ஆம் ஆண்டில் சி.பி. எஸ் சிட்காமின்  *[[தி பிக் பேங் தியரி (தொலைக்காட்சி தொடர்)|தி பிக் பேங் தியரி]]*  தொடரில் ஆமி பாராஹ் ஃபோவ்லர்  என்ற பெயரில் ஒரு நரம்பியல் விஞ்ஞானியாக நடித்தார். இதற்காக  நகைச்சுவைத் தொடரில் சிறந்த துணை நடிகைக்கான பிரைம்டைம் எம்மி விருதுக்கு நான்கு முறை பரிந்துரைக்கப்பட்டுள்ளார்   2015 மற்றும் 2016 இல் ஒரு நகைச்சுவைத் தொடரில் சிறந்த துணை நடிகைக்கான  விமர்சகர் விருது  பெற்றார்.

மயிம் பியாலிக்   சான் டியாகோ, கலிஃபோர்னியாவில் 1975 ஆம் ஆண்டு டிசம்பர் 12 ஆம் நாள் பிறந்தார். இவரின் தந்தை பேரி, தாயார் பிவெர்லி பியாலிக் ஆவார்.  இவரது குடும்பத்தினர் தி நியூயார்க் நகரத்தில் பிரான்க்சு எனுமிடத்தில் வசித்து வந்த யூதக் குடியேறிகள் ஆவர்.  மயிம் பியாலிக்கின்  நான்கு தாத்தா பாட்டிகளில் மூவர் போலந்து, செக்கோஸ்லோவாக்கியா மற்றும் ஹங்கேரி ஆகிய இடங்களிலிருந்து குடிபெயர்ந்த  யூத குடியேறியாவார்கள்.   பியாலிக் ஒரு சீர்திருத்த யூதராக வளர்க்கப்பட்டார், ஆனால் இப்போது தன்னை நவீன தற்கால மரபுவழி யூதராகக் கருதுகிறார்.  தன்னை அவர் ஒரு "உறுதியான சியோனிஸ்ட் " என்று விவரிக்கிறார்.  அவரது  பெயரான மயிம் என்பதற்கு  எபிரேய மொழியில் நீர் என்பது பொருளாகும். இது அவருடடைய கொள்ளுப்பாட்டியின் பெயரான மிரியம் எனத் தவறாக உச்சரிக்கப்படுகிறது.  புகழ்பெற்ற எபிரேயக் கவிஞரான ஹயிம் நஹ்மான் பியாலிக் இவரது பாட்டன்மார் வழி உறவினர் ஆவார்.

பியாலிக் வால்டர் ரீட் ஜூனியர் உயர்நிலைப் பள்ளியில் (தற்போது வால்டர் ரீட் நடுநிலைப்பள்ளி )  படித்தார். 1993 ஆம் ஆண்டில் வட ஹாலிவுட் , கலிஃபோர்னியாவின் வடக்கு ஹாலிவுட் உயர்நிலைப் பள்ளியில் பட்டம் பெற்றார்.   இவருக்கு  கலிபோர்னியா பல்கலைக்கழகம் (லாஸ் ஏஞ்சலஸ்) கலந்து கொள்வதற்காக நடிப்பு ஒத்திவைக்கப்பட்ட ஒப்புதல் வழங்கப்பட்டது.  பியாலிக் எப்பொழுதும் பெற்றோருடன் நெருக்கமாக இருக்க விரும்பியதாகவும் ஐக்கிய அமெரிக்காவின் கிழக்கு கடற்கரைக்குச் செல்ல விரும்பவில்லை என்று அவர் குறிப்பிடுகிறார்.

பியாலிக், நரம்பியல் விஞ்ஞானத்தில் இளங்கலை அறிவியல் பட்டமும் , எபிரேய மற்றும் யூத ஆய்வுகளிலும் பட்டம்  பெற்றார்.  நரம்பியல் விஞ்ஞானத்தில் முனைவர் கல்வி பயிலச் சென்றார். ஆனால்  2005 ஆம் ஆண்டில் நடிப்புக்குத் திரும்பியதால், இவரது கல்வி தடைபட்டது.  பின்னர்  மீண்டும் கலிபோர்னியா பல்கலைக்கழகம் (லாஸ் ஏஞ்சலஸ்) இல்  சேர்ந்து  நரம்பியல் விஞ்ஞானத்தில் தனது முனைவர் பட்டத்தை  2007 ஆம் ஆண்டு பெற்றார்.  இவரது ஆய்வுத்தலைப்பு பிராடர் – வில்லி கூட்டறிகுறி உள்ள நோயாளிகளுக்கு ஐப்போதாலமசு  செயற்பாடு பற்றியதாகும்."

## மேற்கோள்கள்

பகுப்பு:வாழும் மக்கள்
பகுப்பு:அமெரிக்க அறிவியல் எழுத்தாளர்கள்
பகுப்பு:அமெரிக்கத் திரைப்பட நடிகைகள்
பகுப்பு:1975 பிறப்புகள்
பகுப்பு:Articles with hCards
பகுப்பு:நரம்பணுவியலாளர்கள்
பகுப்பு:ஐக்கிய அமெரிக்கப் பெண்ணியவாதிகள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பீட்சா II: வில்லா

**பீட்சா II: வில்லா** (***Pizza II: Villa***) அறிமுக இயக்குநர் தீபன் சக்கரவர்த்தி இயக்கத்தில் 2013 ஆம் ஆண்டு வெளிவந்த இந்தியத் தமிழ்த் திகில் திரைப்படமாகும். அசோக் செல்வன், சஞ்சிதா ஷெட்டி, நாசர், வீகன் ராஜேஷ் மற்றும் பலர் நடித்துள்ளார். சி.வி. குமார் தயாரிப்பில், சந்தோஷ் நாராயணன் இசை அமைப்பில், 2013 நவம்பர் மாதம் வெளியானது. 2012யில் வெளியான பீட்சா என்ற திரைப்படத்தின் இரண்டாம் பாகமாகும். நல்ல விமர்சனத்தை பெற்ற இப்படம், இதே பெயரில் தெலுங்கு மொழியில் டப்பிங் செய்யப்பட்டு வெளியானது.

## நடிகர்கள்
அசோக் செல்வன், சஞ்சிதா ஷெட்டி, நாசர், எஸ். ஜே. சூர்யா, காளி வெங்கட், அஞ்சலி ராவ், ராமதாஸ், ஜெயக்குமார், வீகன் ராஜேஷ்.

## கதைச்சுருக்கம்
ஜெபின் எம். ஜோஸ் ஓர் அறிமுக நாவலாசிரியர் ஆவார். தன் தந்தையின் மறைவிற்கு பின் அவரது புதுச்சேரி வீட்டிற்கு வருகிறான். ஜோஸிற்கு இருக்கும் கடனை அடைக்க அந்த வீட்டை விற்க முடிவு செய்கிறான். அந்த வீட்டையும் வீட்டில் உள்ள மர்ம ஓவியங்களையும் பார்த்த ஜோஸின் காதலி ஆர்த்தி, அந்த வீட்டை விற்க வேண்டாம் என்று கேட்டுக்கொள்கிறாள்.

சில நாட்களிலேயே, அவனது முதல் நாவலிற்கு பெரிய சன்மானம் கிடைக்கிறது. அந்த நற்செயல் நடந்தமைக்கு அந்த வீடு தான் காரணம் என்று நினைத்த ஜோஸ், தனது அடுத்த நாவலை அங்கேயே தங்கி எழுத முடிவு செய்கிறான். அதே நேரம், தன் தந்தையிடம் திருமணத்திற்கு அனுமதி வாங்க, ஜோஸை அந்த வீட்டிலே தனியே விட்டுச் செல்கிறாள் ஆர்த்தி.

அவ்வாறாக ஓர் இரவு, அந்த வீட்டில் உள்ள பியானோவை ஜோஸ் வாசிக்க அதில் ஒரு சாவி கிடைக்கிறது. அந்த ஓவியங்களில் ஒன்று பார்ப்பதற்கு வரைபடம் போல் ஜோஸிற்கு தோன்றியது. அதை வைத்து வீட்டை நோட்டம்விட்ட பொழுது, ஒரு ரகசிய கதவை கண்டுபிடித்த ஜோஸ், கிடைத்த சாவியை வைத்து கதவை திறக்கிறான். பிறகு என்னவானது என்பது தான் மீதிக்கதை.

## ஒலிப்பதிவு
கணேஷ் குமார். பி மற்றும் அருண் ராஜா எழுதிய பாடல் வரிகளுக்கு சந்தோஷ் நாராயணன் இசை அமைத்திருந்தார். நடிகர் பிரசாந்தின் முன்னிலையில், 2 செப்டம்பர் 2013 அன்று ஒலித்தொகுப்பு வெளியானது. ஒலித்தொகுப்பின் உரிமத்தை திங்க் மியூசிக் வாங்கியது.

## மேற்கோள்கள்

## வெளி-இணைப்புகள்

* https://www.imdb.com/title/tt3329246/

பகுப்பு:2013 திரைப்படங்கள்
பகுப்பு:2013 திகில் திரைப்படங்கள்
பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சந்தோஷ் நாராயணன் இசையமைத்த திரைப்படங்கள்
ஃபராஹ் கான்

**ஃபராஹ் கான்** (Farah Khan பிறப்பு: சனவரி 9, 1965)   குந்தர் என்றும் அறியப்படும் இவர் ஒரு திரைப்பட நடிகை ,தாயாரிப்பாளர் , இயக்குநர் மற்றும் நடன இயக்குநர் ஆவார். பாலிவுட் திரைப்படங்களில் பல படங்களில் நடன இயக்குநராக பணியாற்றியுள்ளார். 80 க்கும் மேற்பட்ட பாலிவுட் திரைப்படங்களில் நூறு பாடல்களுக்கு நடன இயக்குநராக பணியாற்றியுள்ளார். சிறந்த நடன இயக்குனருக்கான ஆறு பிலிம்பேர் விருதினையும்  தேசிய விருதினையும் பெற்றுள்ளார். மேலும் வெளிநாட்டுப் படங்களான "மேரி கோல்டு: அன் அட்வென்சர் இன் இந்திய"  ,"மேன்சூன் வெட்டிங்" , "பாம்பே ட்ரீம்ஸ்" மற்றும் சீனத் திரைப்படங்களான பெர்காப்ஸ் இன் லவ்: மற்றும் குங்பூ யோகா" என்ற படங்களிலும் பங்காற்றியதற்காக டோனி விருது மற்றும் கோல்டன் ஹார்ஸ் விருதிற்காக பரிந்துரைக்கப்பட்டார். பின்னர் அவர் ஒரு இயக்குநராக அறிமுகமான *[[மேயின் ஹூன் நா]]* திரைப்படத்திற்காக பிலிம்பேர் சிறந்த இயக்குநருக்கான விருதுக்கு பரிந்துரைக்கப்பட்டார்.

## ஆரம்ப வாழ்க்கை
ஃபராஹ் கான் 1965 ஜனவர் 9 அன்று பிறந்துள்ளார். இவருடைய தந்தை கம்ரான் கான் ஒரு திரைப்பட சண்டைக் கலைஞர் மற்றும் தயாரிப்பாளர் ஆவார், இவருடைய தாயார் மேனாகா இரானி முன்னாள் குழந்தை நட்சத்திரங்களான ஹனி இரானி மற்றும் டெய்சி இரானி ஆகியோரின் சகோதரியாவார். ஹனி இரானியின் குழந்தைகள் திரை பிரபலங்களான பர்கான் அக்தார் மற்றும் சோயா அக்தர் ஆகியோருக்கும் இவர் உறவினர் ஆவார். திரைப்பட இயக்குநரும், நகைச்சுவை நடிகருமான சஜித் கான் இவருடைய சகோதரர் ஆவார்.

இவருடைய தந்தை ஒரு முஸ்லீம் மதத்தைச் சார்ந்தவர், இவரின் தாயார் சொராட்டிரியர் ஆவார். இவர்கள் ஈரானைச் சேர்ந்த பார்சி சமூகத்தைச் சார்ந்தவர்கள் ஆவர். ஃபராஹ் கானின் சிறு வயதிலேயே அவரது பெற்றோரின் திருமணம் முறிந்தது. இதற்கு மதம் ஒரு காரணம் ; மற்றொன்று பணம் பற்றாக்குறையாக இருந்தது.  கம்ரான் கான் ஆரம்பகாலங்களில் மிகவும் வெற்றிகரமானவராகவும், செல்வந்தராகவும் இருந்தார். இவரின் சிறு வயதில் சில காலங்கள் மட்டுமே தனது தந்தையிடம் வளர்ந்து வந்தார்.

2004 டிசம்பர் 9 அன்று மேயின் ஹூன் நா என்ற படத்தின் படத்தொகுப்பாளர் சிரீஷ் குந்தரை திருமணம் செய்து கொண்டார். "ஜான்-ஈ-மன்" , "ஓம் சாந்தி ஓம்"  மற்றும் "தீஸ் மார் கான்" போன்ற படங்களில் இவர்கள் இருவரும் இணைந்து பணியாற்றினார்கள். கான் 2008 ல் ஒரு மகன் மற்றும் இரண்டு மகள்களை ஒரே பிரசவத்தில் மூன்று குழந்தைகளை பெற்றார். 
## தொழில்
ஃபராஹ் கான்  மும்பை, செயிண்ட். சேவியர் கல்லூரியில் சமூகவியல் படித்துவரும் போது மைக்கல் ஜாக்சனின் "திரில்லர்" நடனம் நடத்தப்பட்டது.  அதில் அவர் மிகவும் ஆர்வமானார், அதற்கு முன் அவர் நடனமாடவில்லை என்றாலும், விரைவில் அது அவரது தொழிலாக ஆனது. அவர் தான் சொந்தமாக நடனமாட கற்றுக் கொண்டு ஒரு நடன குழுவினை அமைத்தார். நடன இயக்குநர் சரோஜ் கான் "ஜோ ஜோத்தா வோஹி சிக்கந்தர்" என்ற திரைப்படத்திலிருந்து வெளியேறியபோது, கான் அந்த வாய்ப்பைப் பெற்றார். இதை தொடர்ந்து பல பாடல்கள் இவருக்கு கிடைத்தது.. "கபீ ஹான் கபி நா" என்ற படத்தில் நடிகர் சாருக் கானைச் சந்தித்தார். இருவரும் நல்ல நண்பர்களாகி, ஒன்றாக பணி செய்து வந்தனர்.

## குறிப்புகள்

## வெளி இணைப்புகள்
* 
* 

பகுப்பு:வாழும் மக்கள்
பகுப்பு:1965 பிறப்புகள்
பகுப்பு:இந்தியப் பெண் திரைப்பட இயக்குநர்கள்
நீனா குப்தா

**நீனா குப்தா** (Neena Gupta)  1959 ஜூலை 4இல் பிறந்த இந்திய வணிக சினிமா மற்றும் தொலைக்காட்சி இயக்குநர் ஆவார். கலைப்பட இயக்குநர்களான அரவிந்தன் (இயக்குநர்) மற்றும் சியாம் பெனகல் ஆகியோருடன் பணியாற்றியதால் பெருமளவில் புகழ்பெற்ற நடிகையாக அவருக்கு அங்கீகாரம் கிடைத்தது. நீனா 1994இல் "வோ சோக்கிரி" படத்திற்காக துணை நடிகைக்கான தேசியத் திரைப்பட விருது வென்றார். ஸ்ரீமான் ஸ்ரீமதி என்ற தொலைக்காட்சி தொடரில் அவர் ஒரு கௌரவ தோற்றமளித்தார். மேலும், "காம்சோர் காடி கவுன்" என்றழைக்கப்படும் தொலைக்காட்சி வினாடி நிகழ்ச்சியான "தி வீகஸ்ட் லிங்க்" இன் இந்திய பதிப்பை அவர் வழங்கினார்.

## ஆரம்ப வாழ்க்கை மற்றும் கல்வி
புது தில்லியில் பிறந்த இவர் சானவாரிலுள்ள ஆர். என். குப்தா மற்றும் லாரனஸ் பள்ளியில் கல்வி கற்றார். குப்தா சமஸ்கிருதத்தில் முதுகலை மற்றும் முனைவர் பட்டத்தினை பெற்றுள்ளார். புது தில்லியிலுள்ள ஒரு தேசிய நாடக பாடசாலையில் 1980 களில் பயின்ற ஒரு முன்னாள் மாணவர் ஆவார்.

## தொழில்
### திரை வாழ்க்கை
*[[காந்தி (திரைப்படம்)|காந்தி]]* (1982) போன்ற பல சர்வதேச படங்களில் குப்தா தோன்றியுள்ளார், அத்திரைப்படத்தில் காந்திக்கு மகளாக நடித்துள்ளார் , மேலும், "த டிசீவர்ஸ்" (1988), "மிர்ஸா காலிப்"(1989) "இன் கஸ்டடி" மற்றும் "காட்டன் மேரி" (1999), போன்ற படங்களிலும் நடித்துள்ளார்.
இந்தித் திரைப்படங்களில் அவரது தோற்றம், குறிப்பாக பங்கஜ் கபூரின் "ஜானே பி தோ யாரோ" என்றப்படத்தில் இவர் நடித்த பாத்திரத்தின் மூலம் பரவலாக அறியப்படுகிறார்.  மாதுரி தீட்சிதுடன் "கல்நாயக்" (1993) என்ற படத்தில் அவர் இணைந்து நடித்தார்.  இந்த படத்தில் பிரபலமான "சோலி கே பீச்சே" பாடலில் அவர் இடம்பெற்றிருந்தார். இவர் பங்காற்றிய "லஜ்வந்தி" மற்றும் "பசார் சீதாரம்" என்ற படதிற்கு 1993 ஆண்டிற்கான ஒரு சிறந்த இயக்குனருக்கான் தேசிய திரைப்பட விருதை வென்றார். சமீப காலங்களில் "பதாஉ ஹோ" படத்தில் நடித்ததற்காக அவர் மிகவும் பரவலாக அறியப்பட்டார். மேலும் அவர் பல விருதுகளை வென்றுள்ளார். சோனம் கபூர், பிபாசா பாசு, ஆயுஷ்மன் குர்ரனா மற்றும் பலர் போன்ற நட்சத்திரங்களுக்கான தாயாக நடித்துள்ளார்.

### தொலைக்காட்சி வாழ்க்கை
தொலைக்காட்சியில் அவரது பெரிய வெற்றியானது 1985 ஆம் ஆண்டில் "காந்தன்"(1986), குல்சாருடன் "மிர்ஸா காளீப்" (1987), (ஒரு தொலைக்காட்சி குறுந்தொடர்), பின்னர் சியாம் பெனகலுடன் "பாரத் ஏக் கோஜ்" (1988) மற்றும் "டார்ட்" (1994 தூர்தர்ஷன் மெட்ரோ), "குமுரா" (1995 தூர்தர்ஷன் மெட்ரோ) , "ஸ்ரீமான் ஸ்ரீமதி" (1995 தூர்தர்ஷன் மெட்ரோ), "சான்ஸ்" (ஸ்டார் பிளஸ்), "சாட் பியர்: சலோனி கா சஃபர்" (2005), "சித்தி" (2003), போன்றவற்றில் அடங்கும். மேலும், இவர் "புனியாத்" என்ற புகழ்பெற்ற தொலைக்காட்சி தொடர் ஒன்றில் நடித்துள்ளார். "சான்ஸ்" (1999), "சிஸ்கி" (2000) மற்றும் "க்யூன் ஹோடா ஹாய் பியார்" போன்ற வெற்றிகரமான தொலைக்காட்சி தொடர்களை இயக்கியுள்ளார்.

## குடும்ப வாழ்க்கை
மேற்கிந்தியத் தீவுகள் துடுப்பாட்ட அணியின்  விவியன் ரிச்சர்ட்ஸ் உடன் தொடர்பிலிருந்த இவருக்கு அவரால் மசாபா குப்தா என்ற மகளுண்டு. அவர் ஆடை வடிவமைப்பாளாராக உள்ளார்.

## குறிப்புகள்

## வெளி இணைப்புகள்
* 

பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
பகுப்பு:1959 பிறப்புகள்
பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தியத் தொலைக்காட்சித் தயாரிப்பாளர்கள்
சுனு லட்சுமி

**சுனு லட்சுமி** (27 அக்டோபர் 1991–தற்போது) என்பவர் இந்திய திரைப்பட நடிகையாவார்.

ஏழாம் நாள் வருகை சபை என்ற பள்ளியில் படித்தார். அண்ணாமலை பல்கலைக்கழகத்தில் பட்டையம் படித்தார்.

## திரைப்படங்கள்

பிஜூ சந்திரன் இயக்கத்தில் தொலைக் காட்சி படமான சகுணம் என்பதில் முதன் முதலில் நடித்தார். செங்காத்து பூமியிலே திரைப்படத்தில் அறிமுகமானார்.

## ஆதாரங்கள்

## வெளி இணைப்புகள்
*Facebook

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
மகாலட்சுமி ஐயர்

**மகாலட்சுமி ஐயர்** *(Mahalakshmi Iyer)* இந்தி மற்றும் தமிழ் பாடல்கள் பாடும் ஓர் இந்திய பின்னணிப் பாடகர் ஆவார். தெலுங்கு, மராத்தி, பெங்காலி, ஒடியா, குஜராத்தி, அசாமி மற்றும் கன்னடம் போன்ற பல இந்திய மொழிகளிலும் இவர் பாடியுள்ளார்.

## தொழில்
இவர், 1996 இல் சங்கர்-எசான்-லாய் இசை இயக்குநராக அறிமுகமான "தஸ்" (1997) என்ற படத்தில் அறிமுகமானார். இந்தப் படத்தின் இயக்குநர் திடீரென காலமானதால் படம் முடிவடையவில்லை. இருப்பினும் படத்தின் பாடல்களின் ஆல்பம் 1999 ஆம் ஆண்டில் வெளியிடப்பட்டது. அதே வாரம் இவர் உதித் நாராயணுடன் "தஸ்"யும் பாடினார். இது பின்னணிப் பாடகியாக இவரது முதல் வெளியீடாக இருந்தது. மகாலட்சுமி, சங்கர்-எசான்-லோய் மற்றும் ஏ. ஆர். ரகுமான் ஆகியோரது தொடர்ந்து வந்த பல படங்களில் பல பாடல்களைப் பாடியுள்ளார்.

பின்னர் இவர் பல ஜிங்கில்கள் மற்றும் அசல் ஆல்பங்களை பாடியுள்ளார். "மிஷன் காஷ்மீர்" , "யாதீன்"(2001) மற்றும் "சாத்தியா" போன்ற பல வெற்றிகரமான பாடல்களில் பாடினார். ஏ. ஆர். ரகுமான், சங்கர்-எசான்-லோய், விசால்-சேகர், தின்-லலித் போன்ற பல மிகப்பெரிய இசையமைப்பாளர்களின் இசையில் பாடியுள்ளார். "யாஷ் ராஜ் பிலிம்ஸ்" தயாரிப்பில், தூம் 2, "பன்டி அவுர் பாபி", "சலாம் நமஸ்தே", "ஃபனா", "த ரா ரம் பம்" மற்றும் "ஜூம் பராபர் ஜூம்" போன்ற பல படங்களில் பாடல்களைப் பாடியுள்ளார்.

"சூர் - தி மெலடி ஆஃப் லைஃப்" (2002), "கபி சாம் தாலே" "ஹார் தராப்" (ரிஸ்தே) (2002) , "சுப் சுப் கே" (பன்டி அவு பாப்லி) (2005), ஆஜ் கி ராத்" (டான்: த சேஸ் பிகன்ஸ் அகெய்ன்)(2006) மற்றும் " போல் நா ஹல்கே ஹல்கே" ( ஜூம் பார்பர் ஜூம்) போன்ற படங்களில் இவரது பாடல்கள் குறிப்பிடத்தக்கதாக இருந்தது.
ஏ. ஆர். ரகுமான் இசையில் வெளியான சிலம்டாக் மில்லியனயர் படத்தில் இடம் பெற்று சிறந்த பாடலுக்கான அகாடமி விருது பெற்ற "ஜெய் ஹோ" என்ற பாடலை பாடினார். குறிப்பாக, பாட்டு மற்றும் வசனங்களைக் கொண்ட உருதுப் பகுதியைப் பாடினார். (அவற்றில் பெரும்பாலானவை சுக்விந்தர் சிங் பாடியது).

## சொந்த வாழ்க்கை
மகாலட்சுமி ஒரு தமிழ் இசைக் குடும்பத்திச் சேர்ந்தவர். இவரின் தாயார் பாரம்பரிய கர்னாடக இசைப் பாடகர் ஆவார். கல்பனா, பத்மினி மற்றும் சோபா என்ற மூன்று சகோதரிகளும் இவரைப் போலவே இந்துஸ்தானி இசையைக் கற்றுக் கொண்டனர். இவர் மும்பையின் செம்பூர் பகுதியில் வளர்ந்தார். மும்பை ஆர். ஏ. போடர் கல்லூரியில் பொருளாதாரம் பட்டம் பெற்றார்.

## விருதுகள்
* *ஆதார்* என்ற படத்திற்காக சிறந்த பின்னணிப் பாடகிக்கான ஆல்பா விருது
*  " *சுனா எட்டி காராத்* " படத்திற்காக மகாராட்டிரா கலா நிகேதன் விருது
* "ரஜினி முருகன் படத்தில் "உன் மேல ஒரு கண்ணு" பாடலுக்காக  2016இல், 64வது தென்னிந்திய பிலிம்பேர் விருதுக்கு தேர்ந்தெடுக்கப்பட்டார். சிறந்த பெண் பின்னணிப் பாடகி&nbsp;– தமிழ் பாடகிக்கான மகாராட்டிரா மாநில விருதினைப் பெற்றார்.

## குறிப்புகள்

## வெளி இணைப்புகள்
* 
* An interview with Rediff.com
* OpenBeast interview
* An interview with indiaFM.com

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:1976 பிறப்புகள்
வால்

**வால்** என்பது குறிப்பிட்ட சில வகை விலங்குகளின் உடலில் அவற்றின் முதுகுப் பக்கத்தின் தொடர்ச்சியாக இருக்கும் வளையும் தன்மையுடைய உறுப்பினைக் குறிக்கும். வால் என்பது பெரும்பாலும் முதுகெலும்புள்ள விலங்குகளான பாலூட்டிகள், பறவைகள் போன்றவற்றில் காணப்பட்டாலும் முதுகெலும்பில்லாத தேள் போன்ற சில உயிரினங்களுக்கும் வால் உண்டு.

## செயல்பாடு

விலங்குகளின் வால்கள் பல்வேறு விதங்களில் பயன்படுகின்றன. மீன் முதலான நீரில் வாழும் சில உயிரினங்கள் வாலினை நீந்துவதற்குப் பயன்படுத்துகின்றன. மாடு போன்ற விலங்குகளில் அவற்றின் உடலில் அமர்ந்திருக்கும் பூச்சிகளை விரட்ட வால் உதவுகின்றது. பூனை, கங்காரு போன்ற விலங்குகளில் வால் அவ்விலங்குகள் நடக்கையில் விழாமல் இருக்க ஏதுவாக உடல் எடையை நடுநிலையாக வைக்க உதவுகிறது. குரங்குகள் போன்ற விலங்குகள் ஒரு மரத்தில் இருந்து இன்னொரு மரத்திற்குத் தாவும் போது கிளைகளைப் பற்றிக்கொள்ள வால் பயன்படுகிறது.

வால்கள் விலங்குக் கூட்டங்களில் சில குறியீடுகளைக் (signal) காட்டவும் உதவுகின்றன. மான்கள் அவற்றின் வாலின் வெண்ணிறமான உட்புறத்தைக் காட்டுவதன் மூலம் மற்ற மான்களுக்கு ஆபத்தினைத் தெரியப்படுத்துகின்றன. நாய்கள் தங்கள் உணர்ச்சிகளை வாலின் மூலமாக வெளிப்படுத்துகின்றன. தேளானது தனது வாலில் நஞ்சினைக் கொண்டுள்ளது.

பறவைகள் பறக்கும் போது திசையை மாற்ற வால்கள் பயன்படுகின்றன. சந்திரவாசி என்றழைக்கப்படும் அழகான வாலினைக் கொண்ட பறவைகள் தங்கள் இணையைத் தேட வால் உதவுகிறது. குதிரை போன்ற மேயும் விலங்குகளின் வால் அவற்றைக் கடிக்கும் பூச்சிகளை விரட்டவும் அவற்றின் உணர்ச்சியினை வெளிப்படுத்தவும் உதவுகிறது.

பல்லி போன்றன தற்காப்புக்காக வாலை தன்னிச்சையாக இழந்து (சுய ஊனம்) எதிரியைத் திசைதிருப்புகின்றன.

## படத்தொகுப்பு

File:Scorpion tail.jpg|தேள்
File:Pig tail DSC03974.jpg|பன்றி (*Sus domestica*)
File:Queue glyptodon museum dijo.jpg|கிளைப்புடோட்டோன் (*Glyptodon asper*)
File:Lactoria cornuta (cola).006 - Aquarium Finisterrae.JPG|ஒரு வகை மீன் (*Lactoria cornuta*)
File:La Palmyre 041-crop.jpg|வரிக்குதிரை (*Equus grevyi*)
File:Alligator Tail.jpg|முதலை (*Alligator mississipiensis*)
File:Flusspferd Backstage.JPG|நீர்யானை (*Hippopotamus amphibius*)


## மேற்கோள்கள்


பகுப்பு:விலங்கின உடற்கூற்றியல்
ஜெனிபர் வின்ஜெட்

**ஜெனிபர் வின்ஜேட்** (பிறப்பு 30 மே 1985) இந்திய நடிகை ஆவார். பின்வரும் தொலைக்காட்சி நாடகங்களில் பரவலாக அறியப்படுகின்றார். *காசுதி சின்தகி*யில் சிநேகா ஆகவும், டாக்டர் ரதீமாவாக *தில் மில் கயா*விலும், *குமுது தேசாய்* ஆக *சரஸ்வதிசந்திரா*விலும், மாயா மல்கோத்ராவாக *பேயாத்* இலும், *பேபனாஹ்* வில் சோயா சித்திக் ஆகவும் பாத்திரங்களை ஏற்று நடித்துள்ளார்.

## தனிப்பட்ட வாழ்க்கை
வின்ஜேன்டின் தந்தை மகாராஷ்டிராவை சேர்ந்த கிறிஸ்தவர். தாய் பஞ்சாபை சேர்ந்தவர்.
வின்ஜேன்ட் கரன் சிங் குரோவர் என்பவரை 9 ஏப்ரல் 2012 இல் திருமணம் முடித்தார். 2014 நவம்பர் இல் இருவரும் தனித்து வாழ்வதாக வின்ஜேட் அறிவித்தார்.

## பணி
ஜெனிபர் தனது பன்னிரண்டாவது வயதில் திரையுலக வாழ்க்கையை துவக்கினார். *ராஜா கோ ராணி சி பியார் ஹோ கயா* திரைப்படத்தில் குழந்தை நட்சத்திரமாக அறிமுகமானார். பின் பதினான்காவது வயதில் *குச் நா கஹோ* திரைப்படத்தில் குழந்தை நட்சத்திரமாக தோன்றினார்.

*சரஸ்வதி சந்திரா* தொலைக்காட்சி தொடரில் நடித்தமைக்காக இந்திய தொலைக்காட்சி அகாதமியால் சிறந்த நடிகைக்கான விருதை வென்றார். 2016 ஆம் ஆண்டு சோனி தொலைக்காட்சி அலைவரிசையின் *பேயாத்* நாடகத்தில் மாயா மல்கோத்ராவாக நடித்தார். 2018 இல் கலர்ஸ் தொலைக்காட்சி அலைவரிசையில் *பேபனாஹ்* தொலைக்காட்சி நாடகத்தில் நடித்தார். வின்ஜேன்ட் இந்திய தொலைக்காட்சி நடிகைகளில் அதிக ஊதியம் பெறும் நடிகைகளில் ஒருவராவார்.

## ஊடகங்களில் பிரபலம்
ஐக்கிய இராச்சியத்தை மையமாக கொண்டு இயங்கும் ஈஸ்டர்ன் ஐ பத்திரிகையில் 2012 ஆம் ஆண்டு ஆசியாவின் கவர்ச்சியான பெண்களில் 50 இற்குள் இடம் பிடித்தார். 2013 ஆம் ஆண்டு ஆசியாவின் கவர்ச்சியான பெண்களில் 15 ஆவது இடத்தை பெற்றார். 2017 ஆம் ஆண்டு டைம்ஸ் ஒப் இந்தியா நடத்திய கணிப்பில் மிக விரும்பத்தக்க இந்திய தொலைக்காட்சி நடிகைகளில் முதலிடத்தை பெற்றுக் கொண்டார். 2018 ஆம் ஆண்டு ஈஸ்டர்ன் ஐ யின் கவர்ச்சியான ஆசிய நடிகைகளின் பட்டியலில் பதிமூன்றாவது இடத்தை பிடித்தார்.

டைம்ஸ் ஒப் இந்தியாவின் பிரபலமான திரை ஜோடி விருதை *பேபனாஹ்* இல் நடித்தமைக்காக வின்ஜெட் மற்றும் ஹர்சாத் சோப்ரா பெற்றுக் கொண்டனர். 2018 இல் பிஸ் ஆசியாவின் சிறந்த தொலைக்காட்சி ஆளுமைகளில் பதினான்காவது இடத்தை பிடித்தார்.

## திரைப்படங்கள்

### தொலைக்காட்சி



## விருதுகள்

## மேற்கோள்கள்



*

பகுப்பு:மராத்தியர்கள்
பகுப்பு:பஞ்சாப் நபர்கள்
பகுப்பு:1985 பிறப்புகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
பெபியாலோ ஜியானாட்டி

**பெபியோலா கியானோட்டி** (Fabiola Gianotti, இத்தாலியன்;அக்டோபர் 29, 1960) ஒரு இத்தாலிய துகள் இயற்பியலாளரும், ஐரோப்பிய அணு ஆராய்ச்சி நிறுவனத்தின் தலைமை இயக்குநரும் ஆவார்.மேலும் இந்தப் பதவியில் அமர்ந்த  முதல் பெண் இவராவார்.  இந்த ஆணையம், 2016, ஜனவரி 1 ஆம் தேதி முதல் ஐந்தாண்டு காலத்திற்கு  இவருடைய தலைமையில் இயங்கும்.

## இளமையும் கல்வியும்
வலது|thumb| 2011 இல் ஜியானோட்டி
இளம் வயதிலிருந்தே, ஜியோனி தன்னைச் சுற்றியுள்ள உலகின் மீதும் இயற்கையின் மீது ஆர்வம் காட்டினார்.  அவரது தந்தை, புகழ்பெற்ற புவியியலாளர் ஆவார். அதனால் அவர் இயற்கையைக் கற்க ஊக்குவித்தார்.  " இயற்கையின் மீதான எனது அன்பும் பேரார்வவும் எனது தந்தையிடமிருந்து விதைக்கப்பட்டது தான் " என்று அவர் அறிவியல் ஒரு நேர்க்காணலில் கூறியுய்ள்ளார்.

ஜியோனிட்டி. முதலில் இசை, மனிதநேயம்,  தத்துவம்  ஆகியவற்றின் மீது தனது கவனத்தைச் செலுத்தி ஆய்வு செய்தார். பின்னர் விஞ்ஞானி மேரி கியூரி பற்றிய ஒரு சுயசரிதைப் படித்த பிறகு, அறிவியல் ஆய்வின்மீது ஆர்வம் கொண்டார்.1989 இல் மிலன் பல்கலைக் கழகத்தில்  துகள் இயற்பியலில் முனைவர் பட்டம் பெற்றார்.

## தொழில் மற்றும் ஆராய்ச்சி
ஐரோப்பிய அணு ஆராய்ச்சி நிறுவனம் உள்ளிட்ட பல்வேறு பிந்தைய முதுகலை முனைவர் பதவிகளுக்குப் பின்னர், ஆகஸ்ட் 2013 இல்   அவர்  ஐரோப்பிய அணு ஆராய்ச்சி நிறுவனத்தின் இயற்பியல் துறையில் ஆய்வியல் வல்லுநராக ஆனார்., அணு ஆராய்ச்சிக்கான ஐரோப்பிய அமைப்பு, மற்றும் ஆகஸ்ட் 2013 இல் எடின்பர்க் பல்கலைக்கழகத்தின் கௌரவ பேராசிரியராகவும் இருந்தார்.  இவர் யுனைட்டெட் தேசிய அறிவியல் அகாடமியின்   வெளிநாட்டு இணை உறுப்பினராகவும்,  இத்தாலிய அறிவியல் அகாடமியின் உறுப்பினராகவும்  பிரஞ்சு அறிவியல் அகாடமியின் வெளிநாட்டு இணை உறுப்பினராகவும் உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:இத்தாலியப் பெண் அறிவியலாளர்கள்
பகுப்பு:இத்தாலிய இயற்பியலாளர்கள்
பகுப்பு:பெண் இயற்பியலாளர்கள்
பகுப்பு:1960 பிறப்புகள்
அன்ஸ்ராஜ் வர்மா குழு

**அன்ஸ்ராஜ் வர்மா குழு**, பட்டியல் சாதிப் பிரிவில் உள்ள குடும்பன், பண்ணாடி, காலாடி, கடையன், தேவேந்திர குலத்தார், பள்ளன் போன்ற 6 உட்பிரிவுகளை ஒன்றாக இணைத்து **[[தேவேந்திர குல வேளாளர்]]** என்று பெயர் மாற்றம் செய்ய தமிழக அரசு குழு அமைத்து உத்தரவிட்டுள்ளது.

## பின்னணி
ஆதி திராவிட சமூகத்தில் உள்ள பள்ளர் உள்ளிட்ட ஆறு உட்பிரிவுகளையும் ஒன்றாக இணைத்து *தேவேந்திர குல வேளாளர்*  என்று ஒரே பெயரில் அழைக்கவேண்டும் என்றும், மேலும் தேவேந்திர குலத்தினரை தாழ்த்தப்பட்டோர் பட்டியலிருந்து நீக்கி, இதர பிற்படுத்தப்பட்டோர் பட்டியலில் சேர்க்க வேண்டும் என்ற கோரிக்கையை, புதிய தமிழகம் அரசியல் கட்சித் தலைவர் கிருஷ்ணசாமி, தமிழ்நாடு அரசிடம் முன் வைத்தார்.   

## குழுவின் அமைப்பும் செயல்பாடுகளும்
இக்கோரிக்கையை பரிசீலிப்பது தொடர்பாக தமிழ்நாட்டு அரசின் இந்திய ஆட்சிப் பணி அலுவலரும், தமிழ்நாடு ஊரக வளர்ச்சி மற்றும் ஊராட்சித் துறையின் கூடுதல் செயலர், *ஹன்ஸ்ராஜ் வர்மா* தலைமையில் குழு அமைக்கப்பட்டுள்ளது. இக்குழுவில் ஆதி திராவிடர் மற்றும் பழங்குடியினர் நலத்துறையின் கூடுதல் தலைமைச் செயலாளர், சட்டத்துறை செயலாளர் ஆகியோர் உறுப்பினர்களாகவும், ஆதி திராவிடர் நல இயக்குநர் உறுப்பினர் & செயலராகவும் இடம் பெற்றுள்ளனர். இக்குழு சம்பந்தப்பட்ட இன மக்களிடம் ஆலோசனை நடத்தியும், பழங்கால வரலாறு குறித்த ஆவணங்களை ஆய்வு செய்தும், இந்தக் கோரிக்கைகளை ஏற்பது குறித்து தமிழக அரசுக்கு அறிக்கை அளிக்கும்.  

## பிணக்குகள்
இந்த ஆறு பிரிவினர்களை ஒடுக்கப்பட்டோர் பட்டியலிருந்து நீக்கப்பட்டால்,  வருங்காலத்தில் இக்குல சமுதாயத்தினர் கல்வி, வேலைவாய்ப்புகளில் பின்தங்கிவிடுவர் என ஒரு பிரிவினர் கருதி, கிருஷ்ணசாமியின் கோரிக்கைக்கு எதிர்ப்பு தெரிவித்து வருகின்றனர்.

## மேற்கோள்கள்

## வெளி இணைப்புகள்
* 6 பட்டியலினத்தவரை தேவேந்திரகுல வேளாளர் என அழைக்கும் அரசின் முடிவு வரவேற்கத்தக்கது: ராமதாஸ்

பகுப்பு:தமிழ்நாடு அரசின் அமைப்புகள்